Pillan Patera

Pillan Patera é un patera (un cráter irregular), ou un cráter complexo con ladeiras escaleiradas, na lúa de Xúpiter, Ío. Está situado a 12,34° S 243,25° O, ó sur de Pillan Mons e o oeste de Reiden Patera. O nome de Pillan provén da mitoloxía araucana, onde Pillan era o deus araucano do trono, o lume e os volcáns, este nome foi aprobado pola Unión Astronómica Internacional no 1997.NASA World Wind 1.4. NASA Ames Research Center, 2007.

Pillan Patera ten aproximadamente 73 km de diámetro. No verán de 1997, erupcionou nun evento coñecido hoxe en día coma erupción estilo 'Pillan'. Acadou temperaturas superiores ós 1.600 °C, (2.912 °F) cunha pluma eruptiva que chegou a ter 140 km de altitude, depositando materiais piroclásticos escuros ricos en piroxenos sobre unha área de máis de 125.000 km². Isto foi seguido da localización dunha colada de material escuro sobre unha área situada ó norte da caldeira de máis de 3.100 km². As temperaturas máis altas déronse na parte final da erupción, entre os días 52 a 167, e entre maio a setembro de 1997, cun cénit ó redor do día 28 de xuño de 1997.

A erupción de 1997, foi a erupción efusiva máis grande da que se ten coñecemento. Durante un período de 100 días, foron cuspidos coma mínimo 31 km3 de lava, cuns 25 km3 máis a 'posteriori'. A erupción emitiu luz por longo tempo, e non seu momento máis álxido cuspia máis de 10.000 metros cúbicos por segundo de materiais. A erupción creou un gran depósito de material escuro duns 400 km de diámetro ó redor de Pillan Patera e cubriu parcialmente o brillante anel vermello depositado pola pluma do volcán Pele. Dende a erupción, o deposito da pluma de Pillan foise diluíndo e cubrindo un chisco co material procedente de Pele e de Kami-Nari Patera, un pequeno volcán ó leste de Pillan Patera.

Notas

Véxase tamén
Outros artigos

 Patera
 Ío
 Vulcanismo en Ío

Categoría:Ío
Categoría:Paterae